http___microscopy2015.irb.hr_hr_Lokacija_1.xml
1.1 2.1 3.1 4.1 4.2
Harald Rose, emeritus Professor of the Technical University Darmstadt, Germany "From micrometer to Sub-Angstroem resolution - the development of the electron microscope" Some of these cookies are essential, while others help us improve your experience by providing insights into how the site is being used. For more detailed information on the cookies we use, please check our Privacy Policy. Necessary cookies enable core functionality. The website cannot function properly without these cookies, and can only be disabled by changing your browser preferences.
1.1 1.2 2.1 2.2 2.3 3.1 3.2 4.1 4.2 4.3 5.1 5.2 5.3 6.1 6.2 6.3 6.4 7.1 7.2 7.3 7.4 7.5 7.6 7.7 8.1 9.1 10.1 10.2
Kongres se održava u Zadru, gradu bogate povijesti i kulturno-povjesnog nasljeđa. Kao grad spomenik, okružen povijesnim zidinama, Zadar je prava riznica arheološkog i spomeničkog blaga antičkog, srednjovjekovnog i renesansnog razdoblja, kao i brojnih suvremenih arhitektonskih ostvarenja poput prvih Morskih orgulja na svijetu. Smješten u samom srcu Jadrana, Zadar je urbano središte Sjeverne Dalmacije kao administrativni, privredni, kulturni i politički centar regije u kojem živi 75.000 stanovnika. Izrazito razvedena obala, otoci i netaknuta priroda mame brojne nautičare upravo na ovo područje. Arhipelag koji broji 24 veća i čak 300-tinjak malih otočića i hridi, 3 parka prirode – Telašćica, Velebit i Vransko jezero, te 5 nacionalnih parkova - Paklenica, Plitvice, Kornati, Krka i Sjeverni Velebit, svrstavaju Zadar i njegovu okolicu u sam vrh turističke ponude Hrvatske. Zadar je drevni grad, sagrađen u središtu hrvatskog Jadrana, prepun povijesnih i kulturnih znamenitosti. Star tri tisuće godina, grad duge, burne i dinamične povijesti, često rušen, pljačkan, razaran, svaki je put iz ruševina nicao jači, ljepši i bogatiji. Danas je Zadar očuvani spomenik različitih povijesnih vremena i kultura. Njegova iznimno bogata i vrijedna kulturno-povijesna baština sadržava povijesne ostatke od antike, ranokršćanskog razdoblja do ranog srednjeg vijeka. Svakako vrijedi vidjeti kulturne i povijesne znamenitosti Zadra koje svjedoče o stotinama godina kulture. Mramorne ulice pješačke zone u Starom Gradu slijede stari rimski nacrt i još uvijek sadrže rimske ruševine i nekoliko srednjovjekovnih crkava. Masivne utvrde iz 16. stoljeća još uvijek štite grad na kopnenoj strani i s visokim zidovima izlaze na luku. Stari grad je mnogo puta obnovljan čime je stvorena neobična kombinacija tradicionalnih kuća i moderne gradnje. Najpoznatiji spomenik i simbol Grada crkva je svetog Donata iz ranog Srednjeg vijeka – veličanstveni spomenik ranobizantske arhitekture. Crkva je sagrađena na pločniku Foruma – glavnog trga drevnog rimskog naselja iz 1. stoljeća Pr.Kr. Glavna Zadarska ulica, Kalelarga, čini srce i dušu Grada. Proteže se od Foruma na zapadu do Narodnog trga na istoku. Poznate Morske orgulje na Zadarskoj rivi simbol su moderne arhitekture. Taj jedinstveni instrument prepoznatljiv je po kamenim stepenicama koje se protežu na sedamdesetak metara obale, u koje je ugrađeno 35 cijevi različitih veličina koje proizvode 7 akorda i 5 nota. Valovi potiskuju zrak u cijevi stvarajući prirodnu simfoniju. Isti autor projektirao je i Pozdrav suncu, veliki disk sastavljen od solarnih ćelija. Paralelno sa zalaskom sunca pale se svjetleći elementi u disku, koji po pažljivo programiranom scenariju proizvode prekrasno i impresivno svjetlo u ritmu valova i zvukova koje ispuštaju Morske orgulje. Ovo mjesto spoj je ljudskih ideja i vještina s energijom mora, valova i plime. Ne propustite zadarski zalazak sunca praćen koncertnom simfonijom mora i harmonijom svjetlosti Pozdrava suncu. Some of these cookies are essential, while others help us improve your experience by providing insights into how the site is being used. For more detailed information on the cookies we use, please check our Privacy Policy. Necessary cookies enable core functionality. The website cannot function properly without these cookies, and can only be disabled by changing your browser preferences.